तुम ठीक हो?
मैं जागा तो देखा तुम बिस्तर में नहीं हो, तो मुझे लगा कि कुछ हुआ है।
तुम क्या कर रही हो? तुम नैंसी का सामान क्यों देख रही हो?
अब तक मैंने तुम्हारा पूरा साथ दिया है।
देखो, वैसा कुछ नहीं है जैसा तुम सोच रही हो।
मुझे लगा था कि उसने तुम्हारे दिल को चोट पहुँचाई।
देखो, तुम समझ नहीं रही हो क्या हुआ था।
तुमने उसके अफ़ेयर के बारे में मुझसे कहलवाया, जबकि तुम्हें पहले से पता था कि उसका अफ़ेयर चल रहा है।
देखो, ज़रा मेरी बात सुन लो, ठीक है।
क्या तुमने उसे मारा?
क्या तुमने नैंसी को मारा?
- तुम मुझसे यह कैसे पूछ सकती हो? - मैं इसका और क्या मतलब निकालूँ?
मैं क्या सोचूँ?
एलेनॉर, मैंने अपनी पत्नी को नहीं मारा।
तुमने कुछ तो किया है।
तुमने किसी चीज़ की तो माफ़ी माँगी थी।
- तुमने उसे इतना क्यों डराया? - हाँ, हमारी लड़ाई हुई थी।
- क्या तुमने उस पर हाथ उठाया था? - नहीं।
हे भगवान, हमने सेक्स किया। क्या तुमने बदला लिया है?
नैंसी ने तुम्हारे साथ ग़लत किया और इसलिए तुम्हें उससे बदला तो लेना ही था?
नहीं, नहीं।
- क्यों? समझ में नहीं आ रहा है। तुमने क्यों… - चुप करो!
चुप करो।
धत्।
हम घर पहुँचे ही थे।
वह "एरिआड्ने" के उद्घाटन वाली रात थी।
नैंसी शायद नहा रही थी।
उसने अपना फ़ोन नाइटस्टैंड पर छोड़ दिया था और वह बजने लगा।
मुझे उसका फ़ोन देखने की आदत नहीं थी,
लेकिन वह बजता जा रहा था, तो मैंने देख लिया और…
एक मैसेज आया जिसमें नैंसी की नग्न तस्वीर थी।
तो मैंने उस नम्बर पर फ़ोन करने की कोशिश की, पर वह ब्लॉक्ड था।
और फिर, जब मैंने इस बारे में नैंसी से सवाल किया, तो उसने स्वीकार कर लिया।
मुझे कमबख़्त बहुत ग़ुस्सा आया।
मैं चिल्लाने लगा। मैं चीज़ें तोड़ने लगा।
मुझे अपनी प्रतिक्रिया पर अफ़सोस है।
लेकिन मैंने उस पर कभी हाथ नहीं उठाया।
क़सम से। नैंसी को चोट पहुँचाने से पहले मैं ख़ुद को मार डालता।
क्या तुम्हें पता है कि डेविड कौन है?
नहीं। मैंने उसकी बहुत मिन्नतें कीं कि वह मुझे बता दे लेकिन उसने मना कर दिया।
मतलब, हमारी शादी के सबसे बुरे दौर में भी,
उसने अपने राज़ छुपाए रखे।
इससे तुम्हारा झूठ बोलना सही नहीं हो जाता।
उस रात नैंसी उससे मिलने जाने वाली थी…
उसने कहा था वह सब ख़त्म कर देगी।
क्या उसने तुमसे उसके साथ चलने के लिए कहा था?
नहीं, वह सब कुछ ख़ुद सम्भालना चाहती थी, और मैंने…
मैंने उसकी बात मान ली।
इसीलिए मैंने झूठ बोला।
मैं तुम्हें या पुलिस को नहीं बता सकता था कि मैं अफ़ेयर के बारे में जानता था और मैंने कुछ नहीं किया।
यह तो ख़ुद को पुलिस के हवाले कर देना होता।
इस पर कोई यक़ीन नहीं करेगा।
लेकिन सबसे ज़्यादा तकलीफ़ यह सोचकर होती है
कि मैं उसे बचाने के लिए कुछ कर सकता था,
लेकिन मैंने नहीं किया।
तुम्हें पता है यह सोचकर कैसा लगता है?
क्या पुलिस यह जर्नल देख चुकी है?
उन्होंने इसे लौटा दिया और कहा कि इससे कोई मदद नहीं मिली।
यह रहस्यमय कविताओं और अजीब चित्रों से भरा था।
तुम उस ख़त के साथ क्या करने वाली हो?
अभी तक मैंने कुछ सोचा नहीं है।
मुझे जाना है।
- रुको। कहाँ? क्यों? - ऑफ़िस में एक पुरस्कार समारोह है।
- लेकिन हम एक ही गाड़ी से आए थे। - मैं कार बुला लूँगी।
- मत जाओ। प्लीज़। - रॉबर्ट।
हमने जो किया…
जानता हूँ। हमने सीमा लाँघ दी।
नहीं। हमने सिर्फ़ सीमा नहीं लाँघी है।
हमने उस सीमा को तोड़ दिया।
अब तो कोई सीमा बची ही नहीं है।
हमने वह सोच-समझकर नहीं किया था।
वह बस हो गया।
तुम्हें लगता है मैं बहुत ख़राब इंसान हूँ?
नहीं, मुझे ऐसा नहीं लगता।
अगर तुम मुझ पर भरोसा नहीं करोगी, तो कौन करेगा?
मैं बहुत कुछ हो सकता हूँ।
लेकिन मैं हैवान नहीं हूँ।
इम्पर्फ़ेक्ट विमेन
ऐरामिंटा हॉल की किताब पर आधारित
कोरा मैं आज फिर रोते हुए जागी।
मैं अपने बाल भी काटने वाली थी।
एलेनॉर - लम्बी साँसें लो। कैंची नीचे रख दो।
सब ठीक हो जाएगा, कोरा।
कोरा शुक्रिया।
आपके बिना मैं यह सब झेल ही नहीं पाती।
एलेनॉर के लिए ड्रिप कॉफ़ी और एक व्हाइट चॉकलेट मोका।
मैं हूँ। मेरा ऑर्डर है।
शुक्रिया।
पैसडीना पुलिस ने एक विशेष लाइन शुरू की है और जनता से मदद करने की अपील की है
कि अगर उनके पास स्थानीय पत्नी और माँ, नैंसी हेनेसी की हत्या की
जाँच से जुड़ी कोई भी जानकारी है तो वे उनके साथ साझा करें।
- उनकी लाश 9 अप्रैल को मिली थी… - यह कितना भयानक है।
लगता है फिर से वही हो रहा है जो लैसी पीटर्सन के साथ हुआ था।
- आपके हिसाब से पति क़ातिल है? - मुझे बस यह पता है
- कि क़ातिल हमेशा कोई क़रीबी होता है। - पुलिस ने सबको
- अतिरिक्त सावधान रहने की सलाह दी है। - रॉबर्ट भी अजीब इंसान है।
यक़ीन नहीं होता कि उसने इसे बेकार कहा।
मतलब, ज़रा इसे देखो।
यह एक तोहफ़ा है।
हमें अपनी दोस्त की ख़ूबसूरत कल्पना के अंदर झाँकने का मौक़ा मिल रहा है।
इससे कोई मदद नहीं मिली।
किससे कोई मदद नहीं मिली?
इससे कोई मदद नहीं मिली, ऐसा नहीं है कि यह बेकार है।
और ऐसा रॉबर्ट ने नहीं कहा था, पुलिस वालों ने कहा था।
ठीक है।
पता है, जो कुछ डवीड ने कहा, मुझे बहुत डर लग रहा था कि कहीं वह सही तो नहीं है।
कि हमें नैंसी के बारे में वे सब चीज़ें पता नहीं थीं जो हमें पता होनी चाहिए थीं।
इन यादों को देखो।
एली,
वह हमारी ज़िंदगी की सबसे ख़ास इंसान थी।
मुझे बस समझ नहीं आता कि उसे ऐसा क्यों लगा कि उसे हमसे भी कुछ बातें राज़ रखने की ज़रूरत है।
मैं इसे अपने पास रखूँ तो तुम्हें कोई ऐतराज़ है?
नहीं, मतलब, यह…
मैं ऐतराज़ करने वाली कौन होती हूँ?
यह नैंसी का है।
मुझे ऑफ़िस पहुँचना है।
पर आज रात अवॉर्ड्स डिनर के लिए, मैंने तुम्हारी और हॉवर्ड की सीट अपनी मेज़ पर रखवाई है।
- मैं बस अकेली ही आने वाली हूँ। - ठीक है। हॉवर्ड की शैम्पेन भी हम पी लेंगे।
- हाँ। - हाँ। फिर मिलते हैं।
बाद में मिलते हैं।
रॉबर्ट क्या हम बात कर सकते हैं?
- एली। - हाँ?
- मैं… माफ़ करना। - हे।
नहीं, नहीं। कोई बात नहीं। कोई बात नहीं।
मैंने सुना कि तुम वहाँ अच्छा काम कर रहे हो।
मैं तो ज़्यादातर काग़ज़ों पर स्टेपलर लगाता हूँ,
पर यह राल्फ़्स में किराने का सामान पैक करने से तो बेहतर है।
किराने का सामान पैक करने में कोई बुराई नहीं है।
आपने कभी वह काम किया जो नहीं है।
तुम्हें कैसे पता?
- हे, क्या आप मेरे काग़ज़ात पर साइन कर देंगी? - हाँ।
मेरे केस वर्कर को सुपरवाइज़र के साइन चाहिए।
बिल्कुल। तुम्हारे माता-पिता के साथ सब कुछ ठीक है?
- हाँ। लगता तो है। - हाँ?
पता नहीं, मैं बस उनसे दूर रहने की कोशिश करता हूँ।
क्यों? क्या आपने मेरी मॉम को बता दिया कि क्या हुआ था?
- क्योंकि अगर उन्हें पता चला, तो वह… - नहीं। नहीं, मार्कस,
मैंने कुछ नहीं बताया। मैं नहीं बताऊँगी।
हमारी बात तय हो चुकी है, ठीक है?
लेकिन उस रात जो हुआ, तुम्हें वह सब कुछ भूलना होगा।
बस उसे अपने दिमाग़ से निकालने की कोशिश करो।
ठीक है।
बस! बस!
बस। प्लीज़ रुक जाइए। रुक जाइए।
प्लीज़, आप जानते हैं कि मुझे अजीब लगता है।
देखिए, यह सम्मान असल में आप सबकी कड़ी मेहनत का प्रतिबिम्ब है, ठीक है?
तो, अगर आपको जश्न मनाना है, तो अपने लिए मनाइए।
ठीक है।
ज़रा रुक जाना।
तुमने देर कर दी।
- मुझे यह नहीं करवाना था। - जानती हूँ तुम्हें यह पसंद नहीं है,
- पर यह कम्पनी के लिए अच्छा है। - तुम कहती हो तो ठीक है।
- हैलो। - एलेनॉर, यह एंड्रू हैं।
यह "लेगसी मैगज़ीन" से हैं। एंड्रू, यह एलेनॉर बुशे हैं।
- मिस बुशे, मिलकर ख़ुशी हुई। - नहीं, ख़ुशी की बात तो मेरे लिए है।
अगर आपको कोई ऐतराज़ ना हो, तो मैं
आपकी कुछ तस्वीरें लेने से शुरुआत करना चाहूँगा, सहकर्मियों के साथ, ऑफ़िस में काम करते हुए।
ठीक है। बताते जाइए।
बढ़िया।
- ठीक यहाँ कैमरे की तरफ़। - ठीक है।
फिर एक शायद खिड़की से बाहर देखते हुए।
- हे। - तुमने पूरे वीकेंड बात नहीं की।
मैंने सोचा था हम मिलने वाले हैं।
हाँ, मैं एक जन्मदिन की पार्टी का इंतज़ाम कर रही थी।
देखो, एल, मैं इन बहानों से सचमुच तंग आ गया हूँ।
मतलब, या तो तुम्हें मेरे साथ रहना है या नहीं रहना है।
वाक़ई?
यह मज़ाक़ चल रहा है?
वह भी आज के दिन।
जब ऑफ़िस में एक पत्रकार आया हुआ है।
तुमने मेरे पास ज़्यादा विकल्प नहीं छोड़े हैं।
- हमें एक दूसरे से मिलना बंद कर देना चाहिए। - क्या मतलब है तुम्हारा?
मुझे लगता है अब से हमें चीज़ों को और ज़्यादा पेशेवर रखना चाहिए।
मुझसे पूछा भी नहीं जाएगा?
असल में तो नहीं।
यहाँ पीछे मेरा ऑफ़िस है। मैं कहाँ बैठूँ?
हाँ, आपकी कुर्सी ठीक रहेगी।
ठीक है।
मुझे आपकी दोस्त के बारे में पढ़कर बहुत अफ़सोस हुआ।
बहुत भयानक घटना थी।
मैं सचमुच उम्मीद करता हूँ कि पुलिस क़ातिल को ढूँढ निकाले।
माफ़ करना। वह आपकी दोस्त थीं, है ना?
नैंसी हेनेसी? मैं…
माफ़ करना, मुझे लगा मैंने कहीं पढ़ा था कि आप एक दूसरे को जानती थीं…
हाँ, हम जानते थे। मैं बस…
दरअसल मैं चाहूँगी कि हम उस काम पर ध्यान दें जिसके लिए आप यहाँ आए हैं।
हाँ, बेशक। कोई परेशानी नहीं है।
चलिए, 2012 के बारे में बात करते हैं।
आपने 2012 में इस कम्पनी की शुरुआत की।
मुझे बताइए वह पूरा साल कैसा रहा।
प्लीज़ मेरे साथ मिलकर "लेगसी मैगज़ीन" का
2026 ग्लोबल इन्फ़्लुएंस अवॉर्ड पाने वाली एलेनॉर बुशे को तालियाँ बजाकर बधाई दें।
शुक्रिया।
- आप सच में इसकी हक़दार हैं। - वाह।
- क्या आप इसे पकड़ लेंगे? - हाँ, ज़रूर।
शुक्रिया। बहुत-बहुत शुक्रिया।
"लेगसी मैगज़ीन" का शुक्रिया।
मैं बहुत शुक्रगुज़ार हूँ। मैं…
मैं ऐसे लोगों के बीच में हूँ जिन्हें मैं अपना आदर्श मानती हूँ,
और इसलिए यह सम्मान मुझे और भी ज़्यादा विनम्र बने रहने के लिए प्रेरित करेगा।
मैं आप में से कई लोगों की प्रशंसक हूँ और इस बात से बहुत प्रभावित हूँ कि कैसे आपका काम
समय की ज़रूरतों से पैदा हुआ।
कभी-कभी मैं इस दुविधा में पड़ जाती हूँ कि क्या यह काम करने के लिए मैं एक सही व्यक्ति हूँ।
मुझमें भी कमियाँ हैं।
हम सब में हैं, सच में।
लेकिन हमारी नीयत सही है, है ना?
मैं कोशिश करना चाहती हूँ।
ज़रूरत के समय उपस्थित रहने की।
तब भी जब मुझे लगता है कि मैं धोखेबाज़ हूँ, तब भी जब मुझे लगता है कि मैं हैवान हूँ।
मैं किसी अच्छे काम के लिए ख़ुद को पूरी तरह से समर्पित करने के लिए तैयार हूँ।
किसी…
किसी बड़े उद्देश्य के लिए।
और मुझे लगता है कि हम सब यहाँ इसीलिए मौजूद हैं, है ना?
क्योंकि हम किसी बड़े उद्देश्य को पूरा करने में अपना योगदान देना चाहते हैं।
इसलिए, शुक्रिया। इस सम्मान के लिए आपका शुक्रिया।
मैं बहुत शुक्रगुज़ार हूँ कि मैं यहाँ आपके साथ हूँ, कि हम सब साथ हैं।
शुक्रिया।
बाय।
तुम्हें रुकने की ज़रूरत नहीं थी।
मार्कस बच्चियों की देखभाल कर रहा है। मैं जल्दी घर नहीं जाऊँगी।
क्या मुझे भी एक यही ड्रिंक मिलेगी?
मैं तुम्हें एक चीज़ दिखाना चाहती हूँ जो मुझे
- नैंसी की नोटबुक में मिली। - नहीं, मेअर।
- प्लीज़। एली, बस एक बार देख लो। - यह सही जगह नहीं है।
इसकी तरफ़ देखो।
इसकी आँखों को देखो, जिस तरह से नैंसी ने इसकी आँखें बनाई हैं।
यह दिल दहला देना वाला है। ज़ाहिर है इस इंसान से वह बहुत डरती थी।
और मेरी जानकारी में वह एकमात्र इंसान जिसने नैंसी को इतना डराया था, वह स्कॉट था।
क्या?
यह उस बंदे की तरह लग रहा है जो चर्च में था।
अंतिम संस्कार के समय।
एली, हमें यह पुलिस के पास ले जाना होगा।
- नहीं। नहीं। और हम क्या कहेंगे? - हाँ।
कि हमारे पास किसी का स्केच है जो नैंसी का सौतेला पिता हो भी सकता है और नहीं भी,
जो शायद अंतिम संस्कार में मौजूद था या शायद नहीं था?
यह कम से कम एक सुराग़ तो है।
वरना हमारे पास कुछ नहीं है, एली।
हमारे पास कुछ नहीं है।
यह रही, आज की ख़ास मेहमान।
- हे। - उम्मीद है मैं बीच में नहीं आ गया।
डॉनोवन, हैलो!
तुम बहुत ख़ूबसूरत लग रही हो।
मुझे पता है मेरे यार हॉवर्ड को ज़रा भी अंदाज़ा नहीं है कि इतनी ख़ूबसूरती के साथ क्या किया जाए। हे भगवान।
तुम फ़्लर्ट करना बंद करोगे?
- मैं नहीं कर सकता। - अमैंडा कैसी है?
मेरी एलिमोनी के मज़े उठा रही है।
मुझे अफ़सोस है।
मुझे नहीं है।
मुझे यह फ़ोन उठाना पड़ेगा।
तुम्हें बहुत गर्व होना चाहिए।
तुम्हारी बहन सच में कमाल है।
यह जन्म से ही ऐसी है।
निमंत्रण पत्र में छह बजे लिखा था।
मेरी मीटिंग लम्बी चल गईं।
यह अच्छा है।
क्या तुमने भाषण दिया? क्या तुम रोई थीं? क्या मैरी रोई थी?
तुम दोनों रोई थीं, है ना?
तुम्हें पता है तुम कितना तंग करते हो?
मॉम से बात हुई?
ओह, हाँ। मुझे एक छोटा-सा औपचारिक बधाई का मैसेज आया था।
उनके प्यार को बयान करने का यह एकदम सही तरीक़ा है।
छोटा और औपचारिक।
तुम्हें क्या हुआ है?
तुम्हें अभी-अभी इतना बड़ा पुरस्कार मिला है, लेकिन तुम ज़्यादा ख़ुश नहीं लग रही हो।
आज तक तुमने सबसे बुरा काम क्या किया है?
वाह। मैं इसकी उम्मीद नहीं कर रहा था।
- शैम्पेन? - शुक्रिया।
पूरी रात, हर कोई मुझसे यही कहता रहा है कि मैं कितनी शानदार हूँ।
कितनी बहादुर और निःस्वार्थ हूँ…
मुझे लगता है कि वे किसी और के बारे में बात कर रहे हैं।
मुझे लगता है कि तुम थोड़ी ज़्यादा नाटकीय हो रही हो।
मेरा मतलब, सच में, ई। तुम तो संतों की भी संत हो।
तुम्हारा पूरा व्यक्तित्व ही ऐसा है।
देखो इस समय हम कहाँ हैं।
तुम क्या बात कर रही हो?
रुको, तुम जा नहीं सकतीं। मैं अभी-अभी आया हूँ।
निमंत्रण पत्र में छह बजे लिखा था।
तुम ठीक तो हो?
क्या कुछ हुआ है?
नहीं। मैं ठीक हूँ।
मैं ठीक से भी बेहतर हूँ, मैं…
मैं तो संत हूँ ना?
मैं तुम्हें कल फ़ोन करूँगी।
हे, मैं बोल रहा हूँ।
तुम्हारा फ़ोन ना उठाना जायज़ है।
अम, मैं भी ख़ुद से बात नहीं करता, कल रात के बाद तो नहीं।
लेकिन, लगता है तुम वह एकमात्र इंसान हो जिससे मैं बात करना चाहता हूँ।
मुझे माफ़ कर दो मैंने झूठ बोला, और मैं उम्मीद करता हूँ कि तुम मुझे माफ़ कर सको।
मुझसे अपने राज़ छुपाने के लिए मैं नैंसी के साथ बहुत सख़्ती से पेश आता रहा हूँ, और…
अब मैं ख़ुद भी वही कर रहा हूँ।
मुझे तुम्हें सच ना बताने का अफ़सोस है, लेकिन मुझे उसका अफ़सोस नहीं है जो हमारे बीच हुआ।
नैंसी की मौत के बाद कल रात पहली बार मुझे दर्द के अलावा कुछ और महसूस हुआ।
मुझे पता है तुम्हें भी ऐसा ही महसूस हुआ होगा।
मैं घर जा रही थी…
पर मैं कहीं नहीं रुकी और बस चलती गई।
क्या तुम अभी भी अपने पिता की नाव की सवारी करती हो?
नहीं, कुछ सालों से तो नहीं।
अब वह डॉनोवन के पास है।
यह तो बहुत बुरा हुआ।
वह नाव बहुत शानदार थी।
डॉनोवन।
क्या मैंने तुम्हें कभी बताया कि जब मैं छठी क्लास में था, मैंने पानी के अंदर
साँस रोकने की प्रतियोगिता जीती थी?
नहीं।
यह तो बहुत शानदार था।
शानदार तो था। दो मिनट और 47 सेकंड।
- वाह। - हाँ।
क्या तुम मुझे चुनौती दे रहे हो?
ट्रूथ या डेयर?
हम बच्चे हैं क्या?
ट्रूथ या डेयर?
- ट्रूथ। - यह ग़लत जवाब है।
- नहीं, नहीं, नहीं। नहीं, नहीं! - आ भी जाओ।
- माफ़ कर दो। - तुम्हें कोई अफ़सोस नहीं है।
तुम्हें थोड़ा धक्का चाहिए था।
- अच्छा? इस तरह? - तुम्हें थोड़ा धक्क…
डैड?
एली? क्या हो रहा है?
तुम यहाँ क्या कर रही हो? तुम्हें तो स्कूल में होना चाहिए था।
हम बिना बताए निकल आए।
मुझे लगा कि दुःख के साथ थोड़ा समय बिताना अच्छा रहेगा।
क्या वह शराब है?
बस नाम के लिए।
आप मेरे डैड के साथ सेक्स कर रही हैं?
कोरा। नहीं, ऐसा कुछ भी…
नहीं है। एलेनॉर तुम्हारी माँ की चीज़ें संजोने में मेरी मदद करने आई थी।
वह आप लोगों ने कल किया था।
बिल्कुल, हाँ, और वह मेरे लिए बहुत मुश्किल था।
इतनी सारी यादों से गुज़रना, इसलिए मुझे वह बीच में रोकना पड़ा और एलेनॉर रात में यहीं रुक गई।
हमारे बीच कुछ नहीं चल रहा।
कुछ नहीं, कुछ भी नहीं।
और फिर आज, हमने बक्सों का सामान लगाना जारी रखा,
और आज भी बहुत मुश्किल हो रही थी।
थोड़ा मन हल्का करना ज़रूरी था, समझ रही हो?
हमें… हमें तुम्हारी माँ की बहुत कमी खल रही है।
यह कोई बहाना नहीं है।
हम वयस्क हैं और हमारा व्यवहार भी वयस्कों जैसा होना चाहिए।
कोरा, मुझे माफ़ कर दो। यह बिल्कुल सही नहीं है।
और शराब पीना और स्कूल से भागकर आना भी सही नहीं है। ठीक है?
तुम लड़कियाँ रात यहीं बिताओ,
और फिर सुबह होते ही हम वापस स्कूल के लिए निकलेंगे। ठीक है?
हे भगवान।
- वह मुझसे नफ़रत करती है। - नहीं, ऐसा नहीं है।
ऐसा ही है, तुमने देखा वह मुझे किस तरह देख रही थी?
मैंने उससे कभी झूठ नहीं बोला।
मुझे नहीं लगता कि उसे हमारी किसी भी बात पर भरोसा हुआ होगा।
नहीं, वह कुछ नहीं करेगी।
वह हेनेसी परिवार से है।
इसका क्या मतलब है?
हमारे परिवार में, आप सवाल नहीं पूछते।
आपसे जो कहा जाता है, आप उसी को अंतिम सत्य मानते हैं, भले ही सबूत कुछ और क्यों ना कहते हों।
यह उसके ख़ून में है।
वह सिर्फ़ हेनेसी परिवार से नहीं है।
उसमें कुछ गुण नैंसी के भी होंगे।
हाँ।
यह बहुत जोखिम भरा महसूस हुआ।
इस तरह पकड़े जाना।
क्या तुम्हें लगता है कि हमें रुक जाना चाहिए?
क्या तुम यही चाहती हो?
नहीं।
सब लोगों को गुड मॉर्निंग।
उम्मीद है कल रात आपने अच्छा समय बिताया होगा,
और सबको नशे का ख़ुमार उतारने के लिए भरपूर नींद भी मिल गई होगी।
कोई दिक्कत नहीं है, रॉरी।
ऑलिविया, क्या तुम प्लीज़ मेरा आज का कार्यक्रम प्रिंट कर दोगी?
- …हम आज इस बारे में बात करेंगे… - शुक्रिया।
- …और मैं जल्द से जल्द वापस आपके ऑफ़िस से… - हे।
…सम्पर्क करूँगी, लेकिन परेशानी यह है… सर, परेशानी यह है…
क्या जॉर्डन देरी से आएगा?
वह बीमार है, उसने छुट्टी ली है।
सबको हो क्या गया है?
आपको नहीं पता?
क्या नहीं पता?
ऑलिविया, हमें अकेले में बात करनी है।
शुक्रिया।
क्या मैं कुछ भूल गई हूँ?
क्या हो रहा है?
मैंने तुम्हारे दुःख को सम्मान देते हुए तुम्हें शोक मनाने का पूरा समय दिया, पर तुम्हारी निजी ज़िंदगी
हमारे कारोबार को कमबख़्त नुक़सान पहुँचा रही है।
तुम क्या बात कर रही हो?
तुम टिकटॉक पर नहीं हो, है ना?
- यह भी कोई सवाल है? - धत्।
आज सुबह एक वीडियो पोस्ट हुआ है।
वह रॉबर्ट की बेटी, कोरा ने डाला है।
उसने साफ़ तौर पर कहा है कि तुम्हारे और रॉबर्ट के बीच शारीरिक सम्बन्ध हैं।
उसने तुम्हारा नाम नहीं लिया,
पर कुछ इंटरनेट खोजियों ने पता लगा लिया कि तुम्हारी ही बात हो रही है।
यह बहुत अजीब बात है।
हाँ, हो सकता है, लेकिन मुझे लगातार फ़ोन आए जा रहे हैं।
"लेगसी" ने मुझसे सम्पर्क किया। वे प्रोफ़ाइल हटाने के बारे में सोच रहे हैं।
हमारे कुछ प्रोग्राम पार्टनर फ़िक्रमंद हैं
- कि हम मुसीबत में पड़ गए हैं। - ठीक है। मुझे वह वीडियो देखना है।
- तुम्हें मुझे वह वीडियो दिखाना होगा, ज़ोई। - एलेनॉर, मैंने बता तो दिया कि उसमें क्या…
क्या कोई प्लीज़ मुझे वह वीडियो दिखाएगा?
मुझे वह देखना है। क्या कोई प्लीज़ दिखाएगा?
- एलेनॉर। - बस करो!
मुझे कमबख़्त वह वीडियो देखना है!
प्लीज़।
शुक्रिया, मार्कस।
क्या आपको बुरा नहीं लगेगा अगर आपकी मरी हुई माँ की सबसे अच्छी दोस्त के आपके डैड के साथ सम्बन्ध हों?
बस मुझे ही बुरा लग रहा है?
बढ़िया।
क्या आपको बुरा नहीं लगेगा अगर आपकी मरी हुई माँ की सबसे अच्छी दोस्त के आपके डैड के साथ सम्बन्ध हों?
डिटेक्टिव गैंज़
धत्।
डॉनोवन
क्या तुम्हें पता है
कि जब भी कभी हमारे नाम का ज़िक्र कहीं भी होता है, मुझे सूचना मिल जाती है?
यह सही समय नहीं है।
रॉबर्ट के साथ सोने की कल्पना करना एक बात है,
लेकिन उस पर अमल करना, पकड़े जाना
और कमबख़्त सुर्ख़ियों में आ जाना बिल्कुल अलग।
कोरा परेशान थी, उसने जो देखा, वह उसे समझ नहीं पाई।
यह सब बस एक बहुत बड़ी ग़लतफ़हमी है।
यह मत करो। झूठ बोलकर ना ख़ुद को शर्मिंदा करो और ना ही मेरा अपमान।
क्या तुमने ख़बरें देखीं?
भगवान, नहीं, पर जो कुछ भी कहा जा रहा है,
एक छोटे से बयान से वह बात साफ़ हो सकती है।
प्लीज़ बात का बतंगड़ मत बनाओ।
वकीलों के फ़ोन आ रहे हैं, मॉम फ़्लाइट पकड़कर आने की बात कर रही हैं।
अगर यह बात और बिगड़ी, एलेनॉर, और यक़ीन मानो, यही होगा,
तो रॉबर्ट का परिवार उसे बदनामी से बचाने के लिए हर मुमकिन कोशिश करेगा,
और इसका ख़ामियाज़ा उठाने के लिए बस तुम बचोगी।
उम्मीद है उसने तुम्हें मज़े तो दिलाए होंगे।
चुप करो! बिल्कुल चुप हो जाओ, ठीक है?
मेरे पास तुम्हारी कहानियों के लिए समय नहीं है, डॉनोवन।
यह बस एक समस्या है, जिसे बस सुलझाने की ज़रूरत है।
मुझे पता था यही कांड होने वाला है।
मतलब, उस हरामख़ोर के चक्कर में तुम किसी श्वेत लड़की वाली हरकतें करने लगी हो और तुम…
हे, अंदर आ जाओ। माफ़ करना, सब कुछ बिखरा हुआ है।
मैंने अभी-अभी लड़कियों को स्कूल भेजा है
और अब कपड़े धो रही हूँ क्योंकि आजकल आर्टी बिस्तर गीला कर रही है।
पिछले कुछ हफ़्तों से कभी-कभार ऐसा हो जाता है।
मतलब, हॉवर्ड को यह बिल्कुल बर्दाश्त नहीं है, और मैंने सोचा…
वैसे, वह प्लास्टिक की चादरें इस्तेमाल करना चाहता है,
कम से कम उसके बड़े हो जाने तक,
लेकिन पता नहीं, यह थोड़ा ऐसा लगता है जैसे…
क्या हुआ?
क्या?
क्या हो रहा है? तुम मुझे डरा रही हो।
जब मैं और रॉबर्ट ओहाय में साथ थे, हमने सेक्स किया,
और कोरा ने हमें वहाँ देख लिया।
कल रात वह घर आई थी और आज सुबह उसने इस बारे में एक वीडियो पोस्ट कर दिया।
वह वीडियो अब ऑनलाइन है और ऐसे लेख लिखे जा रहे हैं और सवाल पूछे जा रहे हैं
कि क्या रॉबर्ट और मेरा किसी तरह का अफ़ेयर चल रहा था,
और क्या उसकी वजह से हमने ही नैंसी को मारा है।
मैरी, मैंने तुम्हें यह नहीं बताया लेकिन एक ख़त है।
रॉबर्ट डेविड से अफ़ेयर के बारे में जानता था और रॉबर्ट और नैंसी की लड़ाई हो गई।
वह परेशान था, और नैंसी डर गई थी और शायद…
पता नहीं, पर रॉबर्ट ने नैंसी से माफ़ी माँगने के लिए उसे एक ख़त लिखा था।
और बात बहुत गम्भीर लग रही है, पर उसने कहा कि उसने कुछ नहीं किया, उसने नैंसी को कोई चोट नहीं पहुँचाई।
माफ़ कर दो।
जानती हूँ कि मुझे तुम्हें यह बता देना चाहिए था, पर मैं बस…
मैं ख़ुद इस बात को सुलझाने की कोशिश कर रही थी और मैंने सोचा
- कि अगर मैंने तुम्हें बताया तो शायद तुम… - उसने झूठ बोला।
उसने दिखावा किया कि उसे अफ़ेयर के बारे में, डेविड के बारे में नहीं पता था।
उसने झूठ बोला।
इसलिए हमें वह ख़त लेकर पुलिस के पास जाना होगा।
- हम नहीं जा सकते। - क्या मतलब "हम नहीं जा सकते"?
वह सबूत है।
वह ठोस सबूत है। उसने ही नैंसी को मारा है।
- पर उसने नहीं मारा। - तुम ऐसा नहीं कह सकतीं।
- मैं कह सकती हूँ। - अपराधी झूठ ही बोलते हैं, एली।
मुझे पता है कि यह ग़लत लग रहा है।
ग़लत लग रहा है? यह मक़सद साबित करता है।
भगवान, तुम जेल जा सकती हो, तुम्हें इस बात का एहसास है?
हमारे पास वकील हैं और वे यह सारा मामला स्पष्ट कर देंगे। मेरे पास सबूत है कि मैं कहीं और थी।
तुमने रॉबर्ट के साथ सेक्स किया।
भगवान, यक़ीन नहीं होता मैं ये शब्द बोल रही हूँ। मैं…
मुझे लगा था कि रॉबर्ट के प्रति तुम्हारी दीवानगी ख़त्म हो चुकी है।
यह कोई दीवानगी नहीं है।
हमें एक दूसरे का ख़याल है।
लेकिन उसने तुम्हें नहीं चुना, है ना?
उसने तुम्हें नहीं चुना।
उसने मुझे अब चुन लिया है।
तुम इसे लेकर मुझे कमबख़्त नैतिकता का पाठ क्यों पढ़ा रही हो?
तुम्हारी शादी भी एक अफ़ेयर से शुरू हुई थी।
- यह एक बात… - क्या पता उसके और मेरे बीच…
- …नहीं है। - …एक सच्चा रिश्ता बन जाए?
मैं तो पहले से ही कोरा से बहुत प्यार करती हूँ, मैं उसके लिए कुछ भी कर सकती हूँ।
चुप करो!
तुम्हें पता भी है इस समय तुम क्या कह रही हो?
तुम्हारे और रॉबर्ट के बीच कुछ भी असली नहीं है।
तुम्हें कोई अंदाज़ा नहीं है कि असली ज़िंदगी क्या होती है।
असली ज़िंदगी में फ़र्श पर कपड़े बिखरे होते हैं और सिंक में बर्तन भरे होते हैं
और डॉक्टर के अपॉइंटमेंट होते हैं, और चोटें, खरोंचे और क़ुर्बानियाँ असली होती हैं।
असली ज़िंदगी यह है कि मेरा पति इस समय ओहायो में एक नौकरी के लिए इंटरव्यू देने गया हुआ है।
जिसका मतलब है हमें सब कुछ छोड़कर एक नई जगह जाकर बसना पड़ सकता है। यह है असल ज़िंदगी।
जो तुम्हारे मन में है, वह बस एक दूसरी औरत के पति के साथ रहने की घिनौनी कल्पना भर है।
तुम लोग यहाँ से जा रहे हो?
इससे क्या फ़र्क़ पड़ता है?
तुम्हारा क्या मतलब है?
- तुम मेरी सबसे… - "सबसे अच्छी दोस्त" हूँ?
- हाँ। - वह तो नैंसी भी थी।
एली, तुम उसके पति के साथ सो रही हो।
वह तुम्हारा इस्तेमाल कर रहा है।
- नहीं। - यही सच है।
नहीं। तुम ग़लत हो।
मेरे घर से निकल जाओ।
मैरी, प्लीज़। तुम समझ नहीं रही हो।
यह अलग है। ऐसा नहीं है जैसा तुम सोच रही हो। यह…
मेरे घर से निकल जाओ।
मैरी?
अभी!
- मिस बुशे। - हाँ।
यह तो सचमुच एक सर्कस बनता जा रहा है, है ना?
बिल्कुल।
- मैंने आपको फ़ोन किया था। - मेरी सुबह बहुत व्यस्त थी।
- क्या हम अंदर चल सकते हैं? - मैं ज़्यादा समय नहीं लूँगी।
हमें हमारी विशेष लाइन पर किसी जॉर्डन थॉमस का फ़ोन आया था। उन्होंने कहा कि वह आपके लिए काम करते हैं।
हाँ, उसने सही कहा।
उन्होंने बताया कि मिसेज़ हेनेसी के क़त्ल वाली रात वह आपके साथ थे।
कि आप दोनों के बीच यौन सम्बन्ध थे।
वैसे यह तो मानव संसाधन नियमों का उल्लंघन ज़्यादा लग रहा है, है ना?
यह अपराध नहीं है।
हाँ, लेकिन एक समस्या है।
उनके बयान के अनुसार, आप उनके घर पर रात के एक बजे पहुँची थीं।
फ़ॉरेंसिक विभाग ने मिसेज़ हेनेसी की मौत का समय आधी रात के आसपास बताया है।
मिस्टर हेनेसी कहाँ थे, इस बात की पुष्टि कोई नहीं कर सकता,
वह बात करने से इंकार कर रहे हैं, पर उन्होंने कहा कि वह घर पर थे।
आपने भी कहा कि आप घर पर थीं।
अब ये आरोप लग रहे हैं कि आप दोनों के बीच यौन सम्बन्ध थे?
क्या हम यहीं बाहर खड़े होकर यह बात करेंगे
कि मेरे किसके साथ शारीरिक सम्बन्ध हो सकते हैं और किसके साथ नहीं?
या आप नैंसी के प्रेमी, डेविड को भी ढूँढने वाली हैं?
हमने मिसेज़ हेनेसी के सभी ज्ञात सहयोगियों से सम्पर्क किया है,
और किसी ने भी कभी इस डेविड का नाम नहीं सुना।
और अगर मुझे ठीक से याद है, तो नैंसी के प्रेमी का ज़िक्र सबसे पहले आप ही ने किया था।
तो, या तो आपने हमें गुमराह करने के लिए ऐसा किया था,
या फिर हमें एक ऐसे आदमी की तलाश करनी चाहिए जिसने अपना फ़र्ज़ी नाम "डेविड" रखा हुआ है।
कौन सी बात सही है, मिस बुशे?
मुझे नहीं लगता कि मुझे तब तक कुछ और कहना चाहिए
- जब तक मेरे पास कोई वकील मौजूद न हो। - कोई बात नहीं।
मौजूदा हालात में तो मैं ज़ोर देकर कहूँगी कि आप एक वकील रख ही लें।
मिस बुशे।
मुझे हैरानी क्यों नहीं हो रही है?
- सलीक़े से पेश आना कभी तुम्हारी ख़ासियत नहीं रही। - किट।
इसे यहाँ नहीं होना चाहिए। तुम यह जानते हो।
तुम्हारे पास और भी बहुत काम हैं।
मैं माफ़ी चाहता हूँ।
घंटों से यही चल रहा है।
हम कहाँ बात कर सकते हैं?
कोरा कैसी है?
हल्के शब्दों में कहूँ तो बहुत ग़ुस्से में है।
वह अभी भी वीडियो हटाने से मना कर रही है।
मुझे उसे फ़ोन करना चाहिए।
मैं यह सुझाव नहीं दूँगा।
मैं उसे सब कुछ समझा सकती हूँ।
थोड़े दिन कुछ मत करो।
अभी वह किट के साथ रह रही है, जब तक यह मामला शांत नहीं हो जाता।
अभी उसे इन गिद्धों से दूर रखना है।
तुम कैसे हो?
तुम यहाँ यह पूछने नहीं आई हो।
यह पूछने भी आई हूँ।
मैंने इस बारे में अच्छे से नहीं सोचा है,
लेकिन अगर हम एक साझा बयान जारी करें तो?
मतलब, हम अफ़वाहों को नकार सकते हैं
और ज़ाहिर है हम ऐसा कुछ नहीं कहेंगे जिससे कोरा को बुरा लगे,
पर हम लोगों का ध्यान इस बात की ओर ले जा सकते हैं
कि नैंसी का हत्यारा अभी भी आज़ाद घूम रहा है और असल में उन्हें उसके बारे में सोचना चाहिए।
मुझे डर है कि इसके लिए बहुत देर हो चुकी है।
क्यों?
हमारे वकील हमारा साझा बयान तैयार कर सकते हैं, और फिर इस तरह हमें समय मिल जाएगा,
हमें लोगों को अपने रिश्ते के बारे में नहीं बताना पड़ेगा, जब तक हम पूरी तरह तैयार ना हों।
क्या हो रहा है?
मेरे वकीलों की सलाह है कि मैं तुमसे हर तरह का सम्पर्क तोड़ लूँ।
और तुम उनकी सलाह मानने वाले हो?
- अगर बात तुम्हारे परिवार की है… - उनकी कोई बात नहीं है।
कल रात, हम…
क्या वह…
हे भगवान।
तुमने मुझे ऐसा महसूस कराया कि हमारे बीच सच में कुछ है।
कि इतने सालों के बाद, हम आख़िरकार…
तुमने मुझे महसूस कराया कि तुम सच कह रहे हो।
मैं अपनी पत्नी को खोने के ग़म में था।
बात बस इतनी सी है। बस इतनी सी बात है।
यह सही नहीं है। मैं भी वहीं थी।
- यह… हम दोनों के बीच कुछ तो है। - यहाँ कोई "हम" नहीं है।
मुझे अपना ख़त वापस चाहिए।
भाड़ में जाओ तुम, और तुम्हारी यह कमबख़्त सादगी।
मुझे तुम्हारी साँसों से व्हिस्की की महक आ रही है।
जिस रात मेरे पिता की मृत्यु हुई, उस रात मैं अपनी माँ के साथ अस्पताल में थी।
उनकी आँखें सूखी थीं।
उन्होंने कहा कि रोना कमज़ोरी है।
कि हम औरतों को क्षति और दुःख से समझौता कर लेना चाहिए।
हमें जितना हो सके, सह लेना चाहिए।
लेकिन आख़िर मैं और कितना सहती?
हे।
मुझे अफ़सोस है।
"मैं माफ़ी चाहता हूँ कि मैंने तुम्हें इतनी बुरी तरह डरा दिया।"
कमबख़्त।
डैड की बरसी पर हर साल,
रॉबर्ट हम दोनों के लिए एक फ़िशिंग ट्रिप का इंतज़ाम करता था।
मुझे उसे कभी याद नहीं दिलाना पड़ा, वह बस आ जाता था और हम चले जाते थे।
और हम यह, पता नहीं, शायद दस साल तक करते रहे।
जब सब लोग डैड के बारे में बात करना बंद कर चुके थे, उसके भी बहुत बाद तक।
और नैंसी ने कभी ऐतराज़ नहीं किया।
मुझे लगता है, शायद, वह उसे और बढ़ावा देती थी…
मुझ पर तरस खाकर।
जैसे वह मुझे अपनी ज़िंदगी का एक छोटा सा हिस्सा उधार में दे रही हो,
सिर्फ़ एक दिन के लिए।
मैं रॉबर्ट हेनेसी से तब से प्यार करती हूँ जब मैं 18 साल की थी।
लेकिन अब और नहीं।
सब ख़त्म।
क्या तुम्हें लगता है कि नैंसी को उसी ने मारा है?
मैंने उसे कोरा से इस तरह झूठ बोलते हुए देखा है, जैसे वह कोई बड़ी बात ही ना हो।
उसके लिए वह बहुत ही आसान था।
जैसे वह उसके स्वभाव में ही हो।
ठीक है, शायद अब समय आ गया है कि तुम मुझे सब कुछ बता दो।
जिस रात नैंसी की मौत हुई, उस रात जो कुछ भी तुमने किया, सब कुछ।
नौ बजे के ठीक बाद डिनर ख़त्म हो गया था,
तभी मैंने जॉर्डन थॉमस को यह बताने के लिए मैसेज किया था कि मैं उसके घर आऊँगी।
मिस्टर थॉमस मेरे प्रॉजेक्ट मैनेजर के तौर पर काम करते हैं।
पिछले छह महीनों से हमारे बीच एक रिश्ता रहा है जो सिर्फ़ अनौपचारिक यौन सम्बन्धों तक सीमित था।
"था," वह रिश्ता अब ख़त्म हो चुका है।
मैं लगभग सवा दस बजे मिस्टर थॉमस के घर पहुँची, लेकिन मैं अंदर नहीं गई।
मेरे पास मार्कस सिम्पसन का मैसेज आया।
मार्कस, मेरी सबसे अच्छी दोस्त मैरी सिम्पसन का बेटा है और वह किसी मुसीबत में था।
उसे मेरी मदद की ज़रूरत थी।
उस पर कुछ सट्टेबाज़ों के पैसे उधार थे।
मैं उसे वहाँ से लेने गई थी।
मुझे आपको वह पता बताने में कोई परेशानी नहीं है।
उसके बाद, मैं वापस मिस्टर थॉमस के घर गई,
और उस समय लगभग एक बजा था।
कुछ घंटों बाद रॉबर्ट हेनेसी ने नैंसी के बारे में पूछने के लिए मुझे फ़ोन किया।
बाक़ी सब कुछ पुलिस के रिकॉर्ड में दर्ज है।
हैरिस, राइट एवं एलन
लेकिन मार्कस सिम्पसन अदालत की निगरानी में है।
इसलिए, फिर से किसी मुसीबत में फँसना उसके लिए ठीक नहीं रहेगा।
आपको मेरे बयान का जो भी हिस्सा इस्तेमाल करना है, आप कर सकते हैं, पर प्लीज़, उसका नाम इससे बाहर रखिएगा।
अगर उसे इसमें घसीटा गया, तो मैरी को बहुत ज़्यादा तकलीफ़ होगी।
इसमें कोई समस्या नहीं होनी चाहिए। हम उसका नाम गोपनीय रख सकते हैं।
ठीक है।
तो, अब क्या होगा?
आप हमें अपने बचाव की रणनीति तैयार करने दीजिए।
हमारा निजी जाँचकर्ता
अपराध स्थल से जुड़े विवरणों की गहन जाँच शुरू करेगा।
ताकि हमें पता चल सके कि पुलिस कहाँ तक पहुँची है।
संतों जैसे मानवतावादी लोग अपने लिए काम करने वाले लोगों के साथ शारीरिक सम्बन्ध नहीं बनाते।
हाँ, तुम काफ़ी व्यस्त रही हो।
मुझे तुम पर गर्व है।
अब तुम ज़्यादा ही बेरहम हो रहे हो।
नहीं, मैं सच कह रहा हूँ।
तुम भागी नहीं।
तुमने किसी को क़रीब आने दिया।
तो, मैं तुम्हारे सवाल के बारे में सोच रहा था।
कौन से सवाल के बारे में?
मेरा आज तक का सबसे बुरा काम।
क्या मैंने कुछ ज़्यादा पी ली थी?
तुम बिल्कुल नशे में नहीं थीं।
और जबकि मेरे बुरे कामों की सूची थोड़ी लम्बी है, ई, तुम…
तुम ज़्यादातर लोगों से बेहतर हो।
तुम संत नहीं हो और जो तुमने किया, वह दुर्भाग्यपूर्ण था।
इसे लेकर मन में शक मत रखना, आपकी अच्छाई हमेशा आपके दोस्तों के हिस्से आती है।
मैं तुमसे यक़ीन से कह सकता हूँ, नैंसी जानती थी कि तुम उससे कितना प्यार करती थीं।
यह कहने के लिए शुक्रिया।
- मैं तुम्हें हवाई अड्डे से कॉल करूँगा। - ठीक है।
मैंने नैंसी को बताया था कि वह मेरे लिए कितना मायने रखती है। मैं उससे अक्सर यह कहती थी।
लेकिन प्यार बातों से नहीं, बर्ताव से साबित होता है।
और उस रात, नैंसी के लिए, मैं उतना नहीं कर पाई जितना करना चाहिए था।
नैंसी की मौत से तीन घंटे पहले
भगवान का शुक्र है तुम अभी भी यहीं हो।
मुझे लगा था तुम चली गईं।
मैं यह… मैं यह अकेले नहीं कर सकती।
तुम मेरे साथ चलोगी?
तुम्हारे प्रेमी के साथ तुम्हारा रिश्ता ख़त्म करने के लिए?
- यह कोई बात है? - ऐसा…
ऐसा नहीं है जैसा तुम सोच रही हो। हालात बहुत ज़्यादा बिगड़ चुके हैं।
मैं यह अकेले नहीं कर सकती।
तुमने इससे भी कहीं ज़्यादा चुनौतीपूर्ण हालात का सामना किया है।
तुम सब कुछ सम्भाल लोगी।
तुम कोई न कोई हल ढूँढ लोगी। बहुत-बहुत शुक्रिया।
कल मुझे फ़ोन करना।
तुम क्या कर रही हो?
तुम मुझसे इतना रूखा बर्ताव क्यों कर रही हो?
मैं कोई रूखा बर्ताव नहीं कर रही।
मैं पता नहीं कब से तुम्हारे मुँह से इस आदमी की बातें सुनती आ रही हूँ। अब मैं और नहीं सुन सकती।
मैरी होती तो मेरे साथ चलती।
- फिर कमबख़्त मैरी को फ़ोन करो। - मुझे तुम्हारी ज़रूरत है।
तुम्हें ख़ुद को सम्भालने की ज़रूरत है।
तुम्हारी वैवाहिक ज़िंदगी बहुत अच्छी है।
तो असल में यह बात है?
- मत करो। - वाह, एली।
यह बहुत घटिया सोच है।
तुम्हें पता है घटिया क्या है?
अपने पति को धोखा देना और इतना कायर होना कि सच भी ना बोल पाओ।
मेरी कार से बाहर निकलो।
- प्लीज़ मेरे साथ चलो। - नहीं।
- प्लीज़ मेरे साथ चलो। - मेरी कार से बाहर निकलो।
- प्लीज़ मेरे साथ चलो। - मेरी कार से बाहर निकलो!
मुझे पता है डेविड कौन है।
उप-शीर्षक अनुवादक : पुनीत कुसुम